( 68 ) 
XVI. 
Mémoire à l’Empereur sur aucuns doutes el difficultés. 
Du 6 février 1545-annexe de la lettre dud* jour. 
Original, inédit. — Audience, liasse 25. 
Plaise à l’Empereur, nostre souverain et naturel seigneur, ou à Messei- 
gneurs les président et gens du conseil d’estat de Sa Majesté, prendre et agréa¬ 
blement recepvoir l’humble advertissement que font présentement Messei- 
gneurs maistres Charles de Tisnacq et Denys Van Sare, commissaires depputez 
par l’impériale Majesté, avec les lieutenant de monsieur le bailly et conseillers 
d’icelle Majesté en Tournay et Tournésiz et les prévostz, jurez et conseil de 
lad. ville, sur le faict d’auicuns clandestins prédicateurs forains 1 aians puis 
naguères faict quelzques prédications et exhortations en icelle ville, et des 
fauteurs, réceptateurs et auditeurs d’iceulx. 
C’est asçavoir que, après l’emprisonnement de ceulx que l’on a peult appré¬ 
hender estant accusez ou suspieionnez estre du nombre desd ts réceptateurs, 
fauteurs et adhérens, et mesmement après l’apréhention de l’un desd ts prédi¬ 
cateurs, nommé Pierre Bruslay, l’on a procédé à l’encontre d’iceulx summiè- 
rement et de plain, comme en procez criminelz l’on est accoustumé de faire 
en lad. ville et bailliage dudit Tournay et Tournésis, et y continué jusques 
la venue des dessus nommez s rs commissaires 2 . 
Après la venue desquelz commissaires, les procès des prisonniers demenez 
pardevant eulx, sont iceulx prisonniers trouvez notez de diverses charges plus 
griefves les unes que les aultres. 
Et, premiers, comme dit est, s’en troeuve l’un estre le maistre et instruc¬ 
teur des aultres, estant envoyé des Allemagnes en lad. ville et cité de 
Tournay et aultres villes circonvoisines, pour y adnoncer et prescher (comme 
clandestinement il a faict) sa faulse et dampnable doctrine, pardessus quoy il 
a sousLenu et souslient ancoyres obstinément pluisieurs oppinions et proposi¬ 
tions exécrables, scismatiques, héréticques et damna blés. 
Oultre ce, s'est trouvé ung desd. prisonniers, aiant fait assemblée de grand 
nombre de gens en sa maison, en laquelle et présent iceulx, lcd' M e Pierre a 
faict prédication ou (comme ilz appellent) exhortation et, avecq ce, a led 1 
prisonnier pertinacement et obstineement soustenu oppinions et propositions 
telles que dessus, et en icelles persévéré jusques au feu, par lequel il a esté 
1 On voit qu’il ne s’agit pas seulement de Brully, mais encore d’Antoine, d’Itero et 
de Taffîn. 
2 Vers le 20 janvier 1545. Il ne peut être question du premier voyage fait par 
Tisnacq, seul. 
